The Crow (pellicula 1994)
The Crow, scilicet "corvus", est pellicula Civitatum Foederatarum, anno 1994 edita et ab Alexandro Proyas directa. Fabula pelliculae deducta est a serie librorum nubeculatorum eiusdem nominis ab auctore Iacobo O'Barr anno 1989 perfecto. 
 
Pellicula de abrepto amore deque ultione narrat, et persona princeps est musicus Ericus Draven, cuius partem Americanus actor Brandon Lee egit. Qui iam notus etiam clarior triste hac pellicula factus cum agens pistolio ab alio actore fortuito vulneratus curis allatis vitam amisisset.

De fabula 
Musicus Ericus Draven uxorem ducturus Shelly Webster, cum qua iam habitat. Ericus et Shelly bene consulunt puellae Sarae, cuius mater inopiae causa se meretricem praebet. Pervigilio Omnium Sanctorum quattuor latrones in domum irrumpunt, Shelly omnes stuprant et Ericum eam defendentem concidunt. Shelly paulo post inter medicos frustra curata obit. Anno transcurso corvus animarum irrequietarum patronus ad coemeterium accedit et Ericum redivivum suscitat, qui pro sceleribus latrones illos ulciscatur. Quos dum persequitur Ericus in Top Dollar eorum mercedarium incidit et eum inimicum habet. Top Dollar Saram rapit ut Ericum ad pugnam eliciat. Ambo in ecclesiam conveniunt et certamen asperum conficiunt. Post Top Dollar interfectum Ericus in coemeterio animae specie Shelly gratulatur et pace iuxta amatam iacere potest.

Nexus externi 
 

Pelliculae Civitatum Foederatarum
Pelliculae 1994